ส่งท่อมดีกว่า ใช้รถติดเทอร์โบ ใส่ลังแช่กันใบเหี่ยว ได้เที่ยวละ 5 พัน
สองหนุ่มที่สตูล ปิดกิจการหน้าร้านรับจ้างวิ่งส่งกุ้ง ใช้รถกระบะติดเทอร์โบ มีลังใส่น้ำแข็งสำหรับแช่อย่างดี แต่เบื้องหลังรับจ้างส่งใบกระท่อม ตำรวจตรวจรถจอดหน้าร้าน เจอยัดกล่องโฟม 21 กล่อง น้ำหนัก 252 กก. อ้างได้ค่าจ้างเที่ยวละ 5 พันบาท ,เวลา 10.00 น. วันที่ 18 ส.ค. พ.ต.ท.อภิสิทธิ์ ปะดุกา หน.ชปส.ภ.จ.สตูล ร.ต.อ.อนุรักษ์ นิ่งสระ รอง สว.สส.สภ.ท่าแพ จ.สตูล ร.ต.ท.เกียรติศักดิ์ เผือกผ่อง รอง สว.สส. พร้อมเจ้าหน้าที่เข้าตรวจค้นรถยนต์กระบะสีขาวแบบตอนเดียว ยี่ห้ออีซูซุ ทะเบียน บน 8270 ภูเก็ต จอดหน้าห้องแถวให้เช่า เลขที่ 216/2 หมู่ 10 ต.ท่าแพ อ.ท่าแพ,จากการตรวจค้นพบพืชกระท่อมสดผูกเป็นมัดๆ บรรจุกล่องโฟมสีขาว จำนวน 21 กล่อง น้ำหนัก 252 กก. ในแต่ละกล่องมีน้ำแข็งแช่เพื่อให้พืชกระท่อมสดได้นาน จับกุมผู้ต้องหา 2 คน ชื่อ นายอดินัน สมาแอ อายุ 23 ปี อยู่บ้านเลขที่ 6/5 ถนนบุรีวานิช อ.เมืองสตูล เจ้าของรถ และนายณัฐพล บุญเทียม อายุ 24 ปี อยู่บ้านเลขที่ 168/20 ซอย 1 ถนนสตูลธานี อ.เมืองสตูล ซึ่งอยู่ในที่เกิดเหตุ,สอบสวนทราบว่า ทั้ง 2 คนเช่าบ้านดังกล่าวรับซื้อกุ้งบังหน้า ส่วนพืชกระท่อมมีคนนำมาส่งให้ และว่าจ้างไปส่งต่อใน จ.กระบี่ โดยได้ค่าจ้างเที่ยวละ 5,000 บาท ทั้งนี้ ผู้ต้องหามีการดัดแปลงเครื่องยนต์รถให้วิ่งเร็วขึ้นโดยการติดเทอร์โบ เจ้าหน้าที่จึงควบคุมตัวส่งพนักงานสอบสวนดำเนินคดีต่อไป.
สองหนุ่มที่สตูล ปิดกิจการหน้าร้านรับจ้างวิ่งส่งกุ้ง ใช้รถกระบะติดเทอร์โบ มีลังใส่น้ำแข็งสำหรับแช่อย่างดี แต่เบื้องหลังรับจ้างส่งใบกระท่อม ตำรวจตรวจรถจอดหน้าร้าน เจอยัดกล่องโฟม21กล่อง น้ำหนัก252กก. อ้างได้ค่าจ้างเที่ยวละ5พัน
จับกระท่อม,ใบกระท่อม,รถติดเทอร์โบ,รับจ้างขนใบกระท่อม,สตูล,ข่าวทั่วไป